дружества в състава на групата, произвеждащи ГВП. По този начин Комисията изчисли ползата от отпускането на заеми при преференциални условия отделно за всяка включена в извадката група от производители износители и я разпредели за разглеждания продукт.
 3.4.4.1. Jiangsu Shagang Group
 (157)
 Като цяло въз основа на собствените си финансови отчети Jiangsu Shagang Group е реализирала печалба през РП. През периода 2012—2015 г. обаче рентабилността на групата постоянно е била слаба, което показва, че незначителни промени във вътрешната или външната стопанска среда биха могли да доведат до загуби. Съотношението на дълга към активите е голямо, но е устойчиво за промишленост с висока интензивност на капитала като стоманодобива. При посещението на място това общо впечатление беше потвърдено.
 (158)
 Комисията отбелязва, че Jiangsu Shagang Group има кредитен рейтинг ААА от китайската рейтингова агенция China Lianhe Credit Rating Co. за емитиране на облигации на китайския пазар.
 (159)
 Същевременно тя отбелязва, че в публикувано неотдавна проучване на Международния валутен фонд (28) се отчитат значителни различия между местните рейтингови класове в КНР и международните рейтингови класове. Така например местните рейтигнови агенции дават рейтинг AA до AAA за повече от 90 % от китайските облигации, докато на пазара в САЩ по-малко от 2 % от фирмите могат да се похвалят с толкова висок рейтинг.
 (160)
 Това се вижда и от следната графика, публикувана в проучването:
 (161)
 Въз основа на това и въпреки че Jiangsu Shagang Group има добър кредитен рейтинг от китайска рейтингова агенция, Комисията стигна до заключението, че този рейтинг не е надежден.
 (162)
 В счетоводните отчети на отделните дружества, участващи в производството на ГВП, са вписани загуби през разследвания период, но това не е повтарящо се явление и другите финансови показатели, като съотношението на дълга към активите или коефициента на лихвено покритие, не сочат съществени структурни проблеми във връзка със способността на дружествата да изплатят дълга си. Въпреки това на място Комисията установи, че сред включените в извадката заеми дружеството е получило и един револвиращ заем. Освен това в таблиците със заемите при изтичането на срока на договора им значителен брой краткосрочни заеми са били заменени с нови заеми за същата сума. Също така едно от включените в извадката дружества в групата е получило краткосрочен заем с много висока лихва (14 — 16 %) от финансова институция, която се е специализирала в областта на лошите кредити, и това също е знак, че дружеството е имало проблеми с ликвидността през РП.
 (163)
 Това допълнително потвърждава преценката на Комисията да не приеме за достоверен дадения в КНР рейтинг ААА на Jiangsu Shagang Group.
 (164)
 На последно място, през 2013 г. емитираните от Jiangsu Shagang Group търговски ценни книжа са получили Prime-1 рейтинг от Moody's. Рейтингът обаче се основава на рейтинга на Китайската банка — клон „Ню Йорк Мелън“, която е предоставила гаранции именно защото Jiangsu Shagang Group няма собствен надежден независим рейтинг.
 (165)
 Кредитиращите финансови институции не са извършила оценка на кредитоспособността. Поради тази причина, за да определи дали е реализирана полза, Комисията трябваше да прецени дали заемите за Jiangsu Shagang Group са отпуснати при пазарен лихвен